דיאטה דלת קלוריות

משקאות נוזליים העשויים מפירות וירקות טריים, אם כי קיימים גם תפריטים הכוללים ארוחות דלות קלוריות.]]
דיאטה דלת קלוריות (מאנגלית: Very-low-calorie diet; מוכר גם בקיצור VLCD), הידועה גם בכינויים דיאטת הרעבה-למחצה (Semistarvation diet)<ref></ref> ודיאטת כסאח (Crash diet),<ref></ref><ref></ref><ref></ref><ref></ref><ref></ref><ref></ref> היא סוג של דיאטה (אורח חיים תזונתי) שבמסגרתה נצרכות כמויות נמוכות או נמוכות במיוחד של מזון. דיאטות אלו מאופיינות בדרך כלל כתפריטים של 800 קלוריות (כ-3,300 קילו-ג'ול) ומטה ליום.<ref name="ERAS2016"></ref><ref name="Holderbaum2018"></ref> כיום, במסגרת דיאטות דלות קלוריות המבוצעות תחת פיקוח רפואי קיים שימוש בתחליפי מזון, במנות מווסתות אשר נועדות לאפשר עמידה בדרישות היומיות של צריכת ויטמינים, מינרלים, יסודות קורט, חומצות שומן וחלבון ואיזון אלקטרוליטי. במסגרת הדיאטה ייתכן ויתור מוחלט על פחמימות, או החלפה שלהן במנת חלבון; לבחירה זו השפעות מטבוליות חשובות.<ref name="Thom2017"></ref><ref name="pmid7024153"></ref> קיים שימוש בדיאטות דלות קלוריות תחת פיקוח רפואי למטרות של ירידה מהירה במשקל, למשל עבור אנשים בעלי השמנת יתר חולנית או טרם ניתוח בריאטרי, תוך שילוב ארוחות נוזליות ומקיפות-תזונתית המכילות 800 קלוריות ומטה, במשך פרק זמן של 12 שבועות לכל היותר.<ref name="ERAS2016" /><ref name="NICE2014"></ref><ref name="USDietaryGuidelines2015"></ref><ref name="USGuidelines2013"></ref>

דיאטות דלות קלוריות המבוצעות ללא ניטור רפואי, תוך צריכת חומרי מזון לא-מספקת או לא-מאוזנת, עלולות לגרום למוות פתאומי על ידי דום לב, אם בשל הרעבה או במהלך חידוש הזנה.<ref name="Isner1979"></ref><ref name="Sours1981"></ref>

== הגדרה ==
דיאטה דלת קלוריות (VLCD) היא דיאטה שכוללת צריכת אנרגיה של 800 קלוריות (כ-3,300 קילו-ג'ול) ומטה ליום, בעוד שדיאטה מופחתת קלוריות (LCD) כוללת בדרך כלל בין 1000–1200 קלוריות ליום.<ref name="ERAS2016" />

== השפעות בריאותיות ==
שימוש בדיאטה דלת קלוריות בשגרה אינו מומלץ בשל חששות בטיחותיות, אם כי ניתן להשתמש בשיטה זו תחת פיקוח רפואי כאשר יש רציונל קליני לירידה מהירה במשקל, למשל באנשים שמנים, כחלק מ"אסטרטגיית ניהול משקל מרובת-רכיבים". זאת לצד מעקב ותמיכה מתמשכים, ובמשך 12 שבועות לכל היותר, בהתאם להנחיות המכון הלאומי לבריאות ומצוינות קלינית בבריטניה .<ref name="NICE2014" /> במסגרת הנחיות התזונה בארצות הברית מומלץ להשתמש בדיאטות דלות קלוריות עבור ירידה במשקל אצל אנשים שמנים בנסיבות מוגבלות בלבד ורק תחת השגחה של אנשי מקצוע מנוסים ובסביבת טיפול רפואי בה ניתן לנטר את מצבו הרפואי של האדם ואשר מאפשרת מעורבות גבוהה באורח חייו.<ref name="USGuidelines2013" /> עבור הציבור הרחב, דיאטות אלו אינן מומלצות בשל מיעוט עדויות בנושא.<ref name="USDietaryGuidelines2015" /> מכיוון שקיימים סיכונים ניכרים להרעבה בדיאטה דלת קלוריות אשר אינה בנויה או מפוקחת בצורה מספקת, אנשים המנסים דיאטות אלו חייבים להיות תחת מעקב צמוד של רופא על מנת למנוע סיבוכים.<ref name="USGuidelines2013" /><ref name="Strychar"></ref>

נראה כי דיאטות דלות קלוריות הן יעילות יותר מתוכניות אחרות לירידה במשקל או מדיאטות אחרות, כאשר בהשוואה אליהן דיאטות אלו משיגות ירידה במשקל של כ- יותר לאחר שנה, וכן הירידה נוטה יותר להישמר לאחר מספר שנים.<ref name="Thom2017" /><ref></ref> כאשר הדיאטה נעשית כחלק מהשגרה, ישנן עדויות כי לאחר שנה היא משיגה בממוצע ירידה במשקל של כ-<ref></ref> או ירידה של כ-4% יותר בטווח הקצר.<ref></ref> דיאטות דלות-קלוריות יכולות לאפשר ירידה גדולה יותר במשקל בטווח הקצר, בהשוואה לדיאטות אחרות, צנועות או הדרגתיות יותר, הכוללות הגבלת קלוריות. בנוסף, שיעור הירידה במשקל הנשמר לטווח ארוך הוא דומה או גדול יותר.<ref name="Thom2017" /><ref name="Clifton2018"></ref><ref name="Anderson2001"></ref> דיאטות דלות קלוריות הוכחו כמפחיתות במסת הגוף הרזה (הכוללת את העצמות, השרירים וכו', ללא שומן הגוף).<ref name="pmid2559044"></ref><ref></ref> שילוב של דיאטה דלת קלוריות עם טיפולים אחרים להשמנת יתר עשוי להניב תוצאות אפקטיביות יותר בירידה במשקל.<ref></ref> דיאטות מופחתות קלוריות ודלות קלוריות עשויות להביא לירידה מוגברת במשקל במהלך השבוע–שבועיים הראשונים שלה, אך הירידה המהירה למראית עין נובעת מדלדול הגליקוגן ואיבוד מים במסת הגוף הרזה, ומשקל הגוף עולה בחזרה זמן קצר לאחר מכן.<ref name="Thom2017" />

דיאטות דלות קלוריות הן יעילות ומומלצות להפחתת שומן בכבד ולירידה במשקל לפני ניתוח בריאטרי.<ref name="ERAS2016" /><ref name="Holderbaum2018" />

בסקירה משנת 2001 נמצא כי לדיאטות דלות קלוריות אין השפעות מזיקות משמעותיות, כאשר הן נעשות תחת פיקוח רפואי, לתקופות של 8–16 שבועות עם ירידה במשקל של לשבוע בממוצע.<ref name="Mustajoki2001"></ref> עם זאת, דיאטה דלת קלוריות עשויה להגביר את הסיכון לפתח אבני כיס מרה, אם צריכת השומן במסגרת התפריט אינה מספקת, אך חסרים נתונים כדי לדעת את כמות השומן המדויקת הדרושה כדי למנוע היווצרות אבני מרה.<ref name="Mustajoki2001" /><ref name="pmid1615889"></ref> ואכן, שומן במזון ממריץ את התכווצות כיס המרה, ולפיכך דיאטה דלת קלוריות נטולת-שומן עשויה להוביל למצב ששלפוחית השתן אינה מתרוקנת.<ref name="Mustajoki2001" /> תופעת לוואי אפשרית נוספת היא עצירות (בהתאם לכמות הסיבים התזונתיים בתפריט).<ref name="pmid2559044" /><ref name="pmid2160441"></ref>

דיאטה דלת קלוריות לא נמצאה כמגבירה את התאווות למזון, אלא להפך – נראית כמפחיתה את התאווות למזון יותר מאשר דיאטות מופחתות קלוריות.<ref></ref>

בעבר, הרכביהן של דיאטות דלות קלוריות נטולות-פחמימות (כפי שנקבעו רפואית או מסחרית) כללו 200–800 קלוריות ליום, תוך שמירה על צריכת חלבון, אך ללא כל צריכת פחמימות ולעיתים גם שומן.<ref name="Strychar" /><ref name="Howard1975"></ref> דיאטות אלו גוררות את הגוף לרעב ומביאות לירידה במשקל של לשבוע בממוצע.<ref name="Strychar" /> עם זאת, המחסור הכולל בפחמימות מונע שמירה על החלבונים ובכך גורם לאובדן מסת שריר רזה, וכן לתופעות לוואי שליליות אחרות כגון סיכון מוגבר לשיגדון, חוסר איזון אלקטרוליטי, ולכן דיאטות כאלו לא מומלצות.<ref name="Strychar" /><ref name="Howard1975" /> כיום, תוכניות המשלבות שימוש בתחליפי מזון הן המסגרת המקובלת באירופה ובקנדה כדי להבטיח עמידה בדרישות היומיות של צריכת חומרי מזון נחוצים וויטמינים ואיזון אלקטרוליטי. בהשוואה לשיטות VLCD ישנות יותר, השימוש בתחליפי המזון מאפשר שמירה טובה יותר של מסת הגוף הרזה, מפחית תופעות לוואי מוכרות ומשפר את המצב התזונתי של האדם.<ref name="Thom2017" />

דיאטות דלות קלוריות המבוצעות ללא ניטור רפואי, תוך צריכה לא מספקת של חומרי מזון ומינרלים, עלולות לגרום לחוסר איזון אלקטרוליטי ולמוות פתאומי על ידי טכיקרדיה חדרית, אם בשל הרעבה או במהלך ניסיון לחידוש הזנה.<ref name="Isner1979" /><ref name="Sours1981" />

== היסטוריה ויחס החברה ==
הנתונים המוקדמים ביותר על דיאטות דלות קלוריות מגיעים לאחר מלחמת העולם השנייה, כאשר נערכו מספר ניסויים מדעיים כדי לבחון אילו תנאים יכולים להוביל לרעב וכיצד ניתן לשקם אדם בבטחה בחזרה לאכילה, כגון מחקר הרעב בגטו ורשה או ניסוי הרעב של מינסוטה , במאמץ לצמצם את הנפגעים מרעב בעקבות המלחמה.<ref name="Johnstone2015"></ref>

דיאטות דלות קלוריות משמשות למטרות קליניות לפחות מאז שנות ה-80.<ref name="Mustajoki2001" />

בשנת 1978, 58 אנשים מתו בארצות הברית לאחר ביצוע של דיאטות דלות קלוריות המבוססות על חלבון וצריכת נוזלים.<ref name="Zoumbaris2014"></ref> בעקבות כך, ה-FDA דורש מאז 1984 כי על דיאטות דלות קלוריות המבוססות על חלבון, אשר כוללות תפריט של פחות מ-400 קלוריות ליום, תופיע הודעת אזהרה כי הן עלולות לגרום למחלות קשות ולכן יש לבצען תחת השגחה רפואית.<ref name="Zoumbaris2014" /> עם זאת, תקנות עדכניות יותר של ה-FDA דורשות הצגת אזהרה זו רק על מוצרי חלבון שנועדו לספק יותר ממחצית הקלוריות של אדם, אשר נמכרים עבור ירידה במשקל או כתוסף מזון.<ref name="Zoumbaris2014" /> הדבר אפשר למשקאות חלבון המיועדים ל-VLCD, כדוגמת SlimFast , אשר מכילים פחות מ-400 קלוריות, להתחמק מסימון האזהרה עליהם על ידי המלצה על תווית המוצר כי על המשתמשים "לאכול בנוסף ארוחה טובה אחת מדי יום".<ref name="Zoumbaris2014" />

בשנת 1991, נציבות הסחר הפדרלית האשימה שלוש חברות המשווקות משקאות המיועדים ל-VLCD – Optifast, Medifast ו-Ultrafast – בפרסום מטעה. המקרה יושב לאחר שהחברות הסכימו להפסיק להשתמש במה שנציבות הסחר ראתה כ"טענות מטעות לגבי התוצאות ארוכות-הטווח והבטיחות של דיאטות אלו".<ref name="Zoumbaris2014" />

== ראו גם ==
* דיאטה
* דיאטה קטוגנית
* קיטוזיס
* הצום של אנגוס ברביירי

== קישורים חיצוניים ==

* "[https://web.archive.org/web/20070107063711/http://www.vanderbilt.edu/AnS/psychology/health_psychology/LiquidDiets.htm Diet & VLCD - Summary of Studies]", באתר אוניברסיטת ואנדרבילט 

== הערות שוליים ==

קטגוריה:דיאטות
קטגוריה:צום
קטגוריה:שמנות והזנות יתר